Վերապատրաստման ծրագիրը մշակված էր հասցեական՝ ակնկալելով նպատակային ծառայություններ և արդյունք կոնկրետ շահառու խմբերի համար: Մասնավորապես, արդյունավետ հաղորդակցման տեխնիկային ծանոթանալուց հետո մասնակիցներին ներկայացվեց երկու թիրախային խմբի հետ աշխատանքի մեթոդաբանություն: Առաջին խմբում դիտարկվում են մասնագիտություն չունեցող մինչև 35 տարեկան աշխատանք փնտրող և գործազուրկ անձինք, որոնց հետ պետք է իրականացվի անձի բացահայտման և մասնագիտական կողմնորոշման խորհրդատվություն: Երկրորդ խմբում ներգրավվում են մասնագիտական որակավորում ունեցող, սակայն երկարատև գործազուրկ անձինք, որոնց հետ տարվող աշխատանքները ներառում են ինքնագնահատման, մոտիվացիայի և ինքնորոշման ծառայություններ: